PATVIRTINTA
Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2020 m. rugsėjo 1 d. įsakymu Nr. V- 472


PENSIJŲ ANUITETŲ FONDO INVESTAVIMO POLITIKA IR STRATEGIJA

I SKYRIUS
BENDROSIOS NUOSTATOS
[bookmark: _GoBack]1. Pensijų anuitetų fondo (toliau – Fondas) investavimo politika ir strategija (toliau – Investavimo politika) nustato Fondo turto, skirto išmokų mokėjimui ir investavimui (toliau – Fondo turtas), paskirstymą į atskirus investavimo priemonių portfelius (toliau – portfelis), apibrėžia investicijų valdymo principus, investavimo proceso dalyvių veiksmus, priimtiną investavimo riziką, atsižvelgiant į pensijų anuiteto mokėtojo (toliau – VSDF valdyba) nustatytą rizikos tolerancijos lygį, ir jos valdymo principus.
2. Vadovaujantis Lietuvos Respublikos pensijų kaupimo įstatymu (toliau – Pensijų kaupimo įstatymas) ir šia Investavimo politika, Fondo turtas valdomas, užtikrinant jo saugumą, kredito kokybę, likvidumą ir pelningumą.
3. Investavimas ir portfelių valdymas yra grindžiami apdairaus ir rūpestingo asmens (angl. „prudent person“) portfelio valdymo principais. Investavimui taikomi diversifikacijos reikalavimai, kai Fondo turtas paskirstomas tarp skirtingų finansinių instrumentų, siekiant išvengti nepagrįstos rizikos.
4. Asmenys, kuriems patikėtas Fondo turto valdymas, turi elgtis rūpestingai, sąžiningai ir profesionaliai, turėti reikiamų žinių ir kompetencijos. 
5. Investavimo politika, apibrėždama investavimo proceso dalyvių veiksmus, neturi užkirsti kelio jiems savo nuožiūra priimti investavimo sprendimų, pagrįstų rūpestingo asmens investavimo principais.
6. Ši Investavimo politika galioja pereinamuoju laikotarpiu (toliau – Pereinamasis laikotarpis), kol Fondo veikla tik prasideda, ir jo turtas yra santykinai nedidelis. Todėl, įvertinus potencialius portfelių valdymo kaštus, efektyvumą ir potencialios rizikos lygį, kai kurie nustatyti limitai ir diversifikacijos reikalavimai gali neatitikti gerosios praktikos, nors ir siekiama laikytis apdairaus ir rūpestingo portfelio valdymo principų. Pereinamuoju laikotarpiu visų pensijų anuitetų rūšių turtas valdomas kartu, t.y. neatskiriant į atskirus portfelius pagal pensijų anuiteto rūšį.
7. Pereinamojo laikotarpio terminas yra du metai nuo Fondo veiklos pradžios, t.y. iki 2022 metų liepos 1 d., bet gali būti pratęstas, rekomendavus Pensijų anuitetų fondo tarybai (toliau – Taryba).

II SKYRIUS
FONDO TURTO INVESTAVIMO TIKSLAI, UŽDAVINIAI IR RIZIKOS TOLERANCIJA

8. Fondo turto investavimo tikslai ir uždaviniai turi atitikti Pensijų kaupimo įstatyme apibrėžtą pensijų anuitetų mokėtojo veiklos tikslą ir padėti jo siekti.
[bookmark: _ney714jri0p0]9. Pagrindinis Fondo investavimo tikslas –apdairiai ir rūpestingai investuojant, siekti rezultatų, geriausiai atitinkančių pensijų anuitetų gavėjų interesus, tame tarpe, siekti išlaikyti kuo didesnę pensijų anuitetų išmokų perkamąją galią bei užtikrinti pensijų anuitetų mokėjimą laiku.
10. Kiekvienam Fondo portfeliui yra nustatyti jo konkretūs investavimo tikslai.
[bookmark: _e6ahvhhp2ww0][bookmark: _s7uu1bc1uq9m][bookmark: _t9qm5crqt8wl][bookmark: _y9j9x9evkw40]11. Siekiant investavimo tikslų, Fondo turto valdymui nustatomi šie investavimo uždaviniai:
11.1. apdairiai ir rūpestingai valdyti Fondo turtą, atsižvelgiant į priimtiną rizikos tolerancijos lygį;
11.2. užtikrinti būtiną likvidumą pensijų anuitetų išmokų mokėjimui;
11.3. efektyviai naudoti finansines priemones ir sprendimus, kad investavimo sąnaudos būtų kuo mažesnės, o investavimo grąžos ir rizikos santykis – optimalus;
11.4. užtikrinti Fondo mokumą ilgame laikotarpyje. 
12. Fondo turto investavimo rizikos tolerancijos lygis yra apibrėžtas Pensijų anuitetų mokėjimo veiklos rizikos valdymo politikoje ir strategijoje.

[bookmark: _5kzmjxr06cuy]III SKYRIUS
FONDO PORTFELIAI
[bookmark: _vwipla7yjb9a][bookmark: _cki88dkq1yv4]
13. Siekiant efektyviai valdyti Fondo turtą, jis yra paskirstomas į atskirus portfelius, kurie turi jiems nustatytus investavimo tikslus ir strategiją, derančią su pagrindiniu Fondo turto investavimo tikslu. 
14. Pereinamuoju laikotarpiu Fondą sudaro šie portfeliai:
14.1. Likvidumo portfelis;
14.2. Garantinis portfelis;
14.3. Augimo portfelis.
15. Esant nenumatytam likvidumo poreikiui, vadovaujantis Pensijų kaupimo įstatymu, galima skolinti arba įkeisti ne ilgesniam kaip 3 mėnesių laikotarpiui finansines priemones, esančias bet kuriame Fondo portfelyje, atsižvelgus į efektyviausią galimybę.
16. Augant Fondo turtui, ateityje gali būti tikslinga suformuoti ir kitus portfelius, turinčius savo investavimo tikslus ir strategiją, pavyzdžiui, rezervų portfelį.

IV SKYRIUS
LIKVIDUMO PORTFELIS

17. Likvidumo portfelio tikslas – užtikrinti lėšas pensijų anuitetų išmokų mokėjimui trumpuoju laikotarpiu (6 mėnesiams).
18. Atsižvelgiant į tai, kad prognozuojamas spartus Fondo turto augimas dėl naujai įsigyjamų pensijų anuitetų, Pereinamuoju laikotarpiu nėra tikslinga trumpalaikiam likvidumui užtikrinti laikomų lėšų investuoti ir nustatyti Likvidumo portfelio investavimo strategijos. Banko sąskaitoje, skirtoje įmokoms ir išmokoms, siekiama laikyti tiek pinigų, kiek reikėtų 6 mėnesių pensijų anuitetų išmokoms išmokėti, bet ne mažiau kaip 30 tūkst. eurų. Dėl pervestų, bet dar nepaskirtytų į kitus portfelius, vienkartinių įmokų ar numatomų išmokėjimų paveldėtojams trumpu laikotarpiu šioje sąskaitoje esanti suma gali būti ir didesnė.
19. Jei būtų prognozuojama, kad likvidumui trumpuoju laikotarpiu užtikrinti banko sąskaitoje trūks lėšų, atitinkamai mažesnė dalis lėšų galėtų būti skiriama Garantinio portfelio investicijoms arba pervedama iš jo.
20. Likvidumo portfelio pajamos:
20.1.  vienkartinės įmokos už įsigyjamus pensijų anuitetus;
20.2. pervedami pinigai iš Garantinio portfelio numatomoms išmokoms;
20.3. palūkanos už vienos nakties indėlius.
21. Likvidumo portfelio lėšos naudojamos:
21.1. nuo kiekvienos gautos vienkartinės įmokos atskaityto administravimo mokesčio pervedimui į banko sąskaitą, skirtą valdymo ir administracinėms sąnaudoms;
21.2. išmokų pensijų anuitetų gavėjams ar paveldėtojams mokėjimui;
21.3. vienkartinių įmokų dalies, skirtos investavimui, pervedimui į Garantinį ir Augimo portfelius;
21.4. kitiems mokėjimams (grąžintinos sumos, klaidų taisymas ir pan.).
IV SKYRIUS
GARANTINIS PORTFELIS

25. Garantinio portfelio investavimo tikslas – užtikrinti lėšas, reikalingas ilgesnio laikotarpio (5 metų ir daugiau) likvidumo ir ilgaamžiškumo rizikos valdymui, investuojant į saugius (investicinio kredito reitingo) skolos vertybinius popierius. Garantiniame portfelyje kaupiamos lėšos ilgesnio laikotarpio išmokoms užtikrinti ir nepaskirstytas realizuotas pelnas, gautas iš Augimo portfelio.
26. Garantinio portfelio pajamos:
26.1. nuo kiekvienos vienkartinės įmokos skiriama suma, lygi 60 mėnesių numatytų išmokų sumai konkrečiam pensijų anuiteto gavėjui. 
Paaiškinimai: 
1. Skiriama – tai nebūtinai pervedama iš vienos banko sąskaitos į kitą. Likvidumo portfelio poreikiai gali būti dengiami naujomis įmokomis, tačiau konkretaus pensijų anuiteto atžvilgiu jo pinigai paskirstomi pagal Investavimo politikoje aprašytus principus.
2. 60 mėnesių skaičiuojami nuo teisės į pensijų anuitetą atsiradimo dienos. Atidėtojo pensijų anuiteto atveju ši suma gali būti lygi nuliui, jei nuo minėtos dienos iki pensijų anuiteto gavėjo 85-ojo gimtadienio liko daugiau kaip 60 mėnesių;
26.2. investavimo pajamos – skolos vertybinių popierių atkarpų mokėjimai, kapitalo prieaugio pajamos (įsigijimo ir išpirkimo kainų skirtumas) ir kitos;
26.3. lėšos iš Augimo portfelio, kaip aprašyta V skyriuje;
26.4. kitos pajamos (pavyzdžiui, turto, dengiančio techninius atidėjinius, atstatymui pervestos lėšos).
27. Garantinio portfelio lėšos naudojamos:
27.1. investavimui pagal šio portfelio investavimo strategiją;
27.2. Likvidumo portfelio papildymui;
27.3. Fondo turto valdymo išlaidoms dengti – sąskaitų tvarkymo mokestis, operacijų mokesčiai, tarpininkavimo mokesčiai, kiti su investavimo veikla susiję mokesčiai, tiek, kiek jie susiję su šio portfelio investavimo veikla.
28. Garantinio portfelio investavimo strategija pateikta 1 priede.
29. Tuo atveju, kai prognozuojamas lėšų trumpalaikiam likvidumui užtikrinti trūkumas, pirmiausiai yra mažinama Garantinio portfelio investicijų dalis. Garantinio portfelio finansinės priemonės gali būti įkeičiamos, jei skolinamasi trumpalaikiam likvidumui atstatyti, kaip numatyta Pensijų kaupimo įstatyme.

V SKYRIUS
AUGIMO PORTFELIS

30. Augimo portfelio investavimo tikslas - uždirbti tikslinę investicinę grąžą (toliau – Tikslinė grąža) kiekvienam pensijų anuitetui per laikotarpį, ne ilgesnį kaip 20 metų.
31. Tikslinė grąža susideda iš trijų sudedamųjų dalių:
31.1. investicinė grąža, kuri yra įskaičiuota į pensijų anuiteto dydį, įskaitant su investavimo veikla susijusius mokesčius (toliau - Garantuota grąža);
31.2. investicinė grąža, skirta ilgaamžiškumo rizikos valdymui skirto rezervo kaupimui (toliau – Grąža rezervams);
31.3. investicinė grąža, skirta pensijų anuitetų išmokų didinimui (toliau – Papildoma grąža).
32. Augimo portfelio pajamos:
32.1. kiekvienos vienkartinės įmokos lėšų dalis, atskaičius administravimo mokestį ir dalis, pervestas į Garantinį ir Likvidumo portfelius;
32.2. investavimo pajamos – dividendai, palūkanos, kapitalo prieaugio pajamos;
32.3. kitos pajamos.
33. Augimo portfelio lėšos naudojamos:
33.1. investavimui pagal šio portfelio investavimo strategiją;
33.2. kai konkretaus pensijų anuiteto atveju pasiekiama Tikslinė grąža, šio pensijų anuiteto vienkartinės įmokos dalis, buvusi skirta investicijoms Augimo portfelyje, kartu su jos realizuotu pelnu pervedama (priskiriama) į Garantinį portfelį;
33.3. Fondo turto valdymo išlaidoms dengti – sąskaitų tvarkymo mokestis, operacijų mokesčiai, tarpininkavimo mokesčiai, kiti su investavimo veikla susiję mokesčiai, tiek, kiek jie susiję su šio portfelio investavimo veikla.
34. Augimo portfelio investavimo strategija pateikta 2 priede. Ji formuojama taip, kad per ilgą laikotarpį (20 metų) su didele tikimybe būtų uždirbta Tikslinė grąža. Jei paaiškėja, kad nustatytos Tikslinės grąžos per numatytą laikotarpį pasiekti nėra galimybės, mažinama tikslinė grąža, pirmiausiai mažinant Papildomos grąžos siekį, jei to neužtenka – mažinant siektiną Grąžą rezervams. 
35. Tikslinės grąžos dydis nustatomas modeliavimo ir ekspertinio vertinimo būdu. Tikslinės grąžos dydį, pritarus Tarybai, tvirtina VSDF valdybos direktorius.
36. Tikslinės grąžos dydžio pagrįstumas įvertinamas bent kartą per metus. Esant poreikiui ir pritarus Tarybai, jis gali būti keičiamas.

VI SKYRIUS
RIZIKOS VALDYMO PRINCIPAI

37. Fondo rizikos valdomos, vadovaujantis Pensijų anuitetų mokėjimo veiklos rizikos valdymo politika ir strategija bei šia Investavimo politika.
38. Už Fondo investavimo rizikos valdymą atsakingi Taryba, VSDF valdybos direktorius, investavimo ir rizikos valdymo specialistai.
39. Taryba pateikia rekomendacijas dėl investicijų ilgalaikės strateginės struktūros, leidžiamų nukrypimų nuo jos, rizikos valdymo principų ir limitų. Vadovaujantis šiomis rekomendacijomis VSDF direktoriaus sprendimu patvirtinama Investavimo politika.
40. Rizikos valdymo specialistai identifikuoja ir vertina fondo investicijų riziką ir kontroliuoja nustatytų investavimo strategijų ir investavimo rizikos limitų laikymąsi, siūlo priemones rizikos valdymui gerinti. 
41. Investavimo specialistas siekia efektyviai įgyvvendinti investavimo strategijas nustatytos rizikos ribose, operatyviai reaguoja į rinkos pokyčių sąlygotus investavimo rizikos pasikeitimus.
42. Investuojant Fondo turtą, yra išskiriamos šios pagrindinės investavimo rizikos: kredito, rinkos, likvidumo, šalies (politinė). Jos valdomos Fondo ir portfelio lygmenyje. 
43. Rizikos valdymas portfelio lygmenyje apibrėžtas konkretaus portfelio investavimo strategijoje, o Fondo lygmenyje – šioje Investavimo politikoje.
44. Kredito rizika kyla dėl kitos šalies nesugebėjimo įvykdyti savo įsipareigojimų. Ji gali būti išskiriama į emitento, sandorio šalies ir atsiskaitymo riziką. Kredito rizika yra valdoma Fondo ir konkretaus portfelio (emitento rizika) lygmenyje.
45. Sandorio šalies rizika valdoma, kaip nustatyta IX skyriuje, atsiskaitymo – kaip nustatyta X skyriuje.
46. Rinkos rizika kyla dėl investicijų vertės pokyčio. Investicijų vertė kinta dėl palūkanų normos, valiutų kurso, akcijų kainos pokyčių. Rinkos rizika yra valdoma Fondo ir portfelio lygmenyje. Taip pat galima koncentracijos rizika, t.y. rizika, kad portfeliai bus nepakankamai diversifikuoti ir per daug investuojama į vieną finansinę priemonę, emitentą ar šalį.
47. Fondo investicijų koncentraciją ribojantys limitai nustatomi taip, kad viso Fondo mąstu investicijos į vienos šalies vyriausybės VP, tos šalies bedrovių obligacijas ir akcijas, lėšas kredito įstaigų sąskaitose kartu sudėjus nebūtų didesnės, kaip nurodyta lentelėje:


	Eil. Nr.
	Šalys
	Žemiausias šalies ilgalaikio skolinimosi kredito reitingas
	Investicijų vienoje šalyje negali būti daugia, kaip nurodyta procentinė dalis arba suma eurais priklausomai, nuo to, kuri didesnė

	
	
	
	proc
	mln. Eur

	1.
	Lietuvos Respublika
	netaikoma
	50
	2

	2.
	Kitos šalys
	Aa3/AA-/AA-
	50
	2

	3.
	Kitos šalys
	A3/A-/AA-
	30
	1

	4.
	Kitos šalys 
	Baa3/ BBB-/ BBB
	20
	0,75

	5.
	Kitos šalys
	Žemesnis reitingas arba nėra reitingo
	5
	0,25


Paaiškinimas: pateikiamas šalies ilgalaikio skolinimosi kredito reitingas atitinkamai pagal Moody‘s, S&P ar Fitch. Jei skirtingų kredito reitingo agentūrų suteikti kredito reitingai skiriasi, vadovaujamasi žemiausiu. Jei šalia kredito reitingo skelbiamas požiūris į ilgalaikę perspektyvą yra neigiamas, kredito reitingas rizikų valdymo tikslais mažinamas vienu laipteliu.
48. Investicijos (obligacijos, akcijos, lėšos sąskaitose, įsipareigojimai pagal išvestines finansines priemones, kitos) į vieną įmonę (ar jų grupę) negali būti didesnės negu 5 proc. Fondo turto arba 250 tūkst. EUR, žiūrint kuris didesnis. Jei į vieną įmonę (ar jų grupę) investuojama iki 10 proc. Fondo turto, bendra tokių investicijų suma turi būti ne didesnė kaip 30 proc. Fondo turto.
49. Likvidumo rizika – tai rizika patirti nuostolių dėl mažo rinkos likvidumo, kai nėra galimybės norimu laiku parduoti Fondo turto arba jį tenka parduoti ženkliai mažesne kaina, lyginant su rinkos verte. Likvidumo rizika valdoma Fondo lygmenyje, Fondo turtą paskirstant į skirtingus portfelius, kuriems keliami atitinkami likvidumo reikalavimai. Taip pat, trumpalaikiam (iki trijų mėnesių) likvidumui užtikrinti, gali būti skolinamasi, įkeičiant Fondo turtą ir tokiu būdu išvengiant turto pardavimo nepalankiomis sąlygomis. 
50. Šalies (politinė) rizika – tai rizika, kad dėl tam tikrų politinių įvykių gali būti apribotas naudojimasis Fondo turtu, jis gali būti nusavintas arba turto vertė ženkliai sumažės. Ši rizika valdoma Fondo ir portfelio lygmenyje, taikant koncentraciją ir geografiją ribojančius limitus.

VII SKYRIUS
LEIDŽIAMOS FINANSINĖS PRIEMONĖS

51. Fondo turtas gali būti investuojamas į žemiau išvardintas turto klases (portfelio lygmenyje jos gali būti išskaidytos į smulkesnes dalis) ir finansines priemones, atsižvelgus į atitinkamo portfelio investavimo strategiją:
	Turto klasė
	Leidžiamos finansinės priemonės arba kriterijai

	Pinigų rinkos priemonės
	Iždo vekseliai
Diskontuoti vertybiniai popieriai
Komerciniai popieriai, įskaitant komercinius euro vertybinius popierius
Pinigai banko sąskaitoje
Terminuotieji indėliai
Indėlių sertifikatai
Tarptautinių atsiskaitymų banko perleidžiamieji įsipareigojimai
Atpirkimo sandoriai ir atvirkštiniai atpirkimo sandoriai, įskaitant trišalius atpirkimo sandorius
Vertybinių popierių skolinimas ir skolinimasis

	Obligacijos
	Finansinė trukmė: neribota
Atkarpos tipas: fiksuota, kintanti, susieta su indeksu
Kapitalo išpirkimo struktūra: turinčios išankstinio išpirkimo, pardavimo emitentui, pratęsimo pasirinkimo, amortizuojančiąją, mažėjančiąją, konvertuojamąją, susietą su indeksais galimybes ir kt.;
Kapitalo išpirkimo prioritetiškumas: vyriausybių tiesiogiai arba netiesiogiai garantuotos, negarantuotos, bet kurio prioritetiškumo, atsižvelgiant į emitento ir (arba) emisijos ilgalaikį skolinimo reitingą;
Kapitalo padengimas: užtikrintos, neužtikrintos, aktyvais padengtos, įskaitant padengimą nekilnojamojo turto paskolomis.

	Akcijos
	Reguliuojamoje rinkoje listinguojamos akcijos, akcijų fondai

	Valiutos
	Visos, kurių riziką galima apdrausti, esant poreikiui. Reikalavimas turėti galimybę apdrausti valiutos kurso riziką netaikomas, jei tokiomis valiutomis investuoja investicinis fondas, į kurį investuojama.

	Investiciniai fondai
	Investiciniai fondai (įskaitant indeksinius ir biržoje prekiaujamus fondus (toliau - ETF)), jei šių fondų leidžiamos investicijos atitinka Fondo leidžiamų finansinių priemonių ir operacijų sąrašą. ETF ir kitų indeksinių fondų naudojamas indeksų atkartojimo būdas – fizinis

	Išvestinės finansinės priemonės
	Ateities sandoriai (valiutų, akcijų, palūkanų normos ir obligacijų) 
Apsikeitimo sandoriai (valiutų, palūkanų normos, infliacijos indekso, kryžminių valiutų, absoliučios grąžos, įsipareigojimų nevykdymo)
Išankstiniai sandoriai (valiutų, obligacijų, palūkanų normos, ETF) 
Pasirinkimo sandoriai (valiutų, obligacijų, palūkanų normos, ETF, akcijų)
Investavimas į išvestines finansines priemones su neribotų nuostolių galimybe yra draudžiamas



52. Geografiškai leistinos rinkos ir finansinės priemonės yra kaip nustatyta Lietuvos Respublikos papildomo savanoriško pensijų kaupimo įstatyme.
53. Kiekviena konkreti finansinė priemonė, į kurią investuojamas Fondo turtas, turi būti aprašyta. Aprašyme (toliau – Aprašymas) pateikiama detali informacija apie finansinę priemonę:
53.1. turto klasė (pinigų rinkos priemonės, skolos vertybiniai popieriai, nuosavybės vertybiniai popieriai ir t.t., detalizuojant, priklausomai nuo portfelio strateginio paskirstymo į turto klases detalizavimo – pavyzdžiui, euro zonos vyriausybių skolos vertybiniai popieriai, Europos šalių bendrovių nuosavybės vertybiniai popieriai ir pan.);
53.2. finansinės priemonės rūšis (pavyzdžiui, ateities sandoris, obligacija, biržoje prekiaujamas fondas (ETF) ar pan.);
53.3. atitinkamos finansinės priemonės konkrečios savybės, pavyzdžiui,
53.3.1. obligacijoms – emitentas, atkarpos rūšis ir dydis, išpirkimo terminas, kredito reitingas, ir kt.;
53.3.2. akcijoms – emitentas, akcijų rūšis ir klasė, ir kt.;
53.3.3. išvestinėms finansinėms priemonėms – rūšis (ateities sandoris, apsikeitimo sandoris ir pan.), sandorio šalis, ir kt.;
53.4. aprašyme taip pat turi būti pateikiamas šaltinis, iš kurio gaunama finansinės priemonės rinkos vertė arba kurio (kuriais) remiantis apskaičiuojama sąlyginė rinkos vertė, nurodant priežastį, kodėl siūloma naudoti pastarąjį vertės nustatymo būdą.
54. Aprašymo formos pavyzdys pateiktas 3 priede.

VIII SKYRIUS
FONDO TURTO SAUGOJIMAS IR INVESTICIJŲ APSKAITA

55. Fondo turtas turi būti saugomas ir apskaitomas taip, kad būtų užtikrintas saugumas, skaidrumas ir prieinamumas priežiūrai.
56. Fondo turto sąskaitų tvarkymo paslaugos įsigyjamos, pritaikius Lietuvos Respublikos viešųjų pirkimų įstatymo 6 straipsnio 5 punkte numatytą išimtį ir atlikus pasirinktų Lietuvoje registruotų didžiausių paslaugų teikėjų, turinčių teisę teikti sąskaitų tvarkymo paslaugas, apklausą. Apklausiamų paslaugų teikėjų geografinis apribojimas taikomas tik Pereinamuoju laikotarpiu.
57. Sąskaitų tvarkymo paslaugos apima mokestinį ir nemokestinį vertybinių popierių pervedimą, atsiskaitymą už sandorius, vertybinių popierių saugojimą ir kitas standartines sąskaitų tvarkytojo paslaugas. 
58. Siekiant mažinti Fondo turto valdymo operacinę riziką, ateityje svarstytina būtinybė įsigyti depozitoriumo paslaugas, apimančias tokias papildomas paslaugas, kaip nepriklausomą turto vertės nustatymą, sandorių kontrolę ir pan. Tačiau, kol Fondo turtas yra nedidelis, depozitoriumo paslauga būtų netikslinga (rizikos valdymo kaštai būtų neproporcingi prisiimamai rizikai). Pereinamuoju laikotarpiu šios rizikos valdymo procedūros yra vykdomos pensijų anuitetų mokėtojo vidiniais resursais, priskiriant atitinkamas funkcijas (sandorio sudarymas, limitų patikrinimas, atsiskaitymo organizavimas ir pan.) skirtingiems specialistams.
59. Fondo turto apskaita vykdoma, vadovaujantis VSDF valdybos direktoriaus įsakymu patvirtinta Pensijų anuitetų fondo apskaitos politika.
60. Fondo turtas (vertybiniai popieriai ir kitos finansinės priemonės) apskaitomas, atsižvelgiant į tai, kuriam portfeliui jis priskirtas. 
61. Likvidumo porteliui priskiriami pinigai banko sąskaitoje apskaitomi kaip pinigai sąskaitoje.
62. Garantinio portfelio investicijos – skolos vertybiniai popieriai – pagal šio portfelio investavimo strategiją yra laikomi iki išpirkimo ir apskaitomi amortizuota savikaina.
63. Augimo portfelio investicijos į nuosavybės vertybinius popierius (akcijas, ETF) ir kitas finansines priemones apskaitomos tikrąja (rinkos) verte. Rinkos vertės nustatymo būdas ir šaltinis, iš kurio gaunama atitinkamos finansinės priemonės rinkos vertė, nurodomas tos finansinės priemonės Aprašyme.


IX SKYRIUS
SANDORIAI FONDO TURTU

64. Investuojant Fondo turtą, turi būti atsižvelgiama ne tik į atitinkamo portfelio investavimo strategiją, bet ir į prieinamas alternatyvas, kuriomis sandorį dėl pasirinktos finansinės priemonės galima būtų sudaryti palankiausiomis sąlygomis.
65. Sandorius dėl biržoje listinguojamų finansinių priemonių arba finansinių priemonių, kuriomis prekiaujama daugiašalėse platformose, turi būti siekiama sudaryti geriausiomis sąlygomis, t.y. naudojamasi patvirtintų finansų tarpininkų (sandorio šalių) (toliau – Tarpininkai) paslaugomis, įvertinus jų komisinį atlygį ir atsiskaitymo mokesčius, kuriuos taikytų vertybinių popierių sąskaitų tvarkytojas konkrečiu atveju, t.y. įvertinami visi su sandorio sudarymu ir atsiskaitymu susiję kaštai.
66. Sudarant sandorius dėl kitų finansinių priemonių, pagal galimybę turi būti apklausiami bent keli potencialūs Tarpininkai, esantys patvirtintų Tarpininkų sąraše, ir pasirenkamas tas, kuris siūlo geriausias sąlygas, įvertinant ir atsiskaitymo kaštus.
67. Prieš pradedant naudotis naujų Tarpininkų paslaugomis, jie turi būti įtraukti į patvirtintų Tarpininkų sąrašą. Įtraukimą į Tarpininkų sąrašą inicijuoja investavimo specialistas, o įtraukia rizikos valdymo specialistas, įvertinęs Tarpininko patikimumą ir numatomus sandorius su juo. 
68. Kai sudaromi užbiržiniai sandoriai išvestinėmis finansinėmis priemonėmis, valiutų pirkimo (pardavimo) sandoriai ir kiti sandoriai, kurių atsiskaitymo rizika didelė (atsiskaitoma ne priešpriešinio atsiskaitymo (delivery versus payment, DVP) būdu), turi būti įvertinta Tarpininko sandorio šalies kredito rizika (pavyzdžiui, suteiktas investicinis kredito reitingas Tarpininkui arba grupei, kuriai priklauso Tarpininkas, arba Tarpininkas yra Lietuvos Respublikoje registruota sisteminės svarbos kredito įstaiga, tenkinanti prižiūrinčios institucijos nustatytus kapitalo pakankamumo rodiklius, arba Tarpininko veiklą garantuoja Lietuvos Respublikos vyriausybė arba kita valstybė, turinti investicinį ilgalaikio skolinimosi kredito reitingą). Kiekvienam Tarpininkui turi būti nustatytas individualus kredito rizikos limitas procentais nuo Fondo turto, skirtas sandorių išvestinėmis finansinėmis priemonėmis sudarymui, jei tokie sandoriai su Tarpininku bus sudaromi.
69. Tuo atveju, kai sandoriai sudaromi organizuotose rinkose su standartizuotomis atsiskaitymo procedūromis arba kai už sandorį atsiskaitoma DVP būdu, reikalavimai sandorio šalies rizikos apribojimams nėra taikomi.

X SKYRIUS
INVESTAVIMO PROCESAS

70. Investavimo politiką rengia VSDF valdybos Pensijų anuitetų skyrius ir derina ją su Taryba. Investavimo politiką tvirtina VSDF valdybos direktorius, gavęs Tarybos išvadą (pritarimą).
71. Pasiūlymus dėl investavimo į konkrečias finansines priemones rengia ir sandorius sudaro investavimo specialistai, atsižvelgdami į atitinkamo portfelio investavimo strategiją, apribojimus, taikomus konkrečioms turto klasėms ir finansinėms priemonėms, bei sandorio pagrįstumą.
72. Prieš sudarant sandorį dėl konkrečios finansinės priemonės pirmą kartą, ji turi būti aprašyta, kaip numatyta VII skyriuje. Aprašymo rengimą iniciuoja investavimo specialistas, o jį parengia rizikos valdymo specialistas arba kitas specialistas, kuriam pavesta parengti finansinių priemonių Aprašymus. 
73. Siekiant mažinti atsiskaitymo riziką, pirmenybė turi būti teikiama sandorių sudarymui organizuotose rinkose su standartizuotomis atsiskaitymo procedūromis, atsiskaitymams DVP būdu arba su Tarpininkais, turinčiais žemą kredito riziką.
74. Pereinamuoju laikotarpiu nėra numatyta įsteigti Investavimo komitetą. Kasdieninę investavimo veiklą prižiūri rizikos valdymo specialistas, kuris rengia periodines ataskaitas, kaip numatyta XI skyriuje, ir teikia jas Tarybai ir VSDF valdybos direktoriui.
75. Šiuo metu nėra numatyta viso Fondo turto ar jo dalies valdymą perduoti trečiosioms šalims.

XI SKYRIUS
FONDO TURTO VALDYMO ATASKAITOS

76. Siekiant išvengti interesų konflikto, Fondo turto ir investavimo rizikos valdymo ataskaitas, išvardintas žemiau, rengia rizikos valdymo specialistas.
	Ataskaitos pavadinimas
	Terminas
	Kam teikiama
	Ataskaitos turinys

	Savaitinė sandorių ataskaita
	Kiekvieną pirmadienį
	VSDF valdybos direktorius
Taryba
	Sudaryti sandoriai pagal kiek-vieną portfelį (4 priedas)

	Savaitinė limitų vyk-dymo ataskaita
	Kiekvieną pirmadienį
	VSDF valdybos direktorius
Taryba
	Limitų vykdymas pagal kiek-vieną portfelį (5 priedas)

	Finansinių priemonių vertės ataskaita
	Kas mėnesį, trečią darbo dieną
	VSDF valdybos Fondo finansų ir apskaitos skyrius
	Visų finansinių priemonių vertė mėnesio pabaigai, sugrupuota pagal portfelius (6 priedas)

	Investicinių portfelių valdymo ataskaita
	Kas mėnesį, penktą darbo dieną
	VSDF valdybos direktorius
Taryba
Skelbiama viešai www.sodra.lt

	Ataskaitoje pateikiama infor-macija pagal kiekvieną portfelį atskirai: portfelio sudėtis; turto pasiskirstymas pagal turto klases, kredito reitingus, valiutą, finansinę trukmę ir geografiškai (pagal šalis); portfelio ir lyginamojo indekso (jei jis nustatytas) investcinė grąža (mėnesio, ketvirčio, nuo metų pradžios, vienerių metų, nuo veiklos pradžios); limitų vykdymas (pereinamuoju laiko-tarpiu konkretūs rizikos matavimo rodikliai neskaičiuojami); esmi-niai įvykiai, turėję įtakos portfelio rezultatams (7 priedas)

	Tarpinė Turto ataskaita (kovo 31 d., birželio 30 d., rugsėjo 30 d. būsenai)
	Pasibaigus ataskaitiniam laikotarpiui per 50 kalendori-nių dienų
	Lietuvos bankui
	Lietuvos banko nustatyta forma (PAF-IN)

	Metinė Turto ataskaita
	Pasibaigus kalendoriniams metams iki ba-landžio 1 d.
	Lietuvos bankui
	Lietuvos banko nustatyta forma (PAF-IN)


Paaiškinimas: Prieduose pateikiami tik ataskaitų formų ir turinio pavyzdžiai, o ne galutinės formos, išskyrus tas, kurių formą ir turinį patvirtino Lietuvos bankas.
77. Kitos ataskaitos rengiamos pagal poreikį.

XI SKYRIUS
FONDO TURTO VALDYMO REZULTATŲ VERTINIMAS

78. Pereinamuoju laikotarpiu Fondo turto valdymo rezultatai vertinami portfelio lygyje, palyginant absoliučią atitinkamo portfelio grąžą su lyginamuoju dydžiu ar indeksu:
78.1. Likvidumo portfelis – nevertinama;
78.2. Garantinis portfelis – ne neigiama investicinė grąža;
78.3. Augimo portfelis – investicinė grąža lyginama su MSCI World indeksu, perskaičiuotu eurais. Paaiškinimas: viešai skelbiamas indeksas yra skaičiuojamas JAV doleriais. Į eurus perskaičiuojama pagal oficialų konkrečios dienos EUR/USD kursą, skelbiamą Europos centrinio banko.

XII SKYRIUS
BAIGIAMOSIOS NUOSTATOS

79. Investavimo politika peržiūrima bent kartą per metus, parengus Metinį ataskaitų rinkinį ir/ arba gavus Valstybės kontrolės išvadą.
80. Papildomai Investavimo politika gali būti peržiūrėta Tarybos, VSDF valdybos direktoriaus ar Pensijų anuitetų skyriaus iniciatyva, atsiradus svarbioms aplinkybėms, kurios gali turėti įtakos Fondo turto valdymo rezultatams.

___________________________________
Pensijų anuitetų fondo investavimo politikos ir strategijos 
1 priedas

Garantinio portfelio investavimo strategija

1. Investavimo strategija formuojama, atsižvelgiant į tai, kad Garantinis portfelis skirtas likvidumui vidutiniu laikotarpiu užtikrinti, o vidutinė senatvės pensijos amžiaus sulaukusio ir pensijų anuitetą pradėjusio gauti asmens likusio gyvenimo trukmė yra apie 20 metų.
2. Portfelį sudaro investicijos į fiksuoto pajamingumo finansines priemones (skolos vertybinius popierius, pinigų rinkos priemones, terminuotuoius indėlius ir pan.), kurios laikomos iki išpirkimo ir apskaitomos amortizuota verte.
3. Portfelio investicijos parenkamos, atsižvelgiant į 20 metų prognozuojamus grynuosius pinigų srautus. Portfelio pinigų srautai turi užtikrinti artimiausių 5 metų prognozuojamų grynųjų pinigų srautų poreikį. Jeigu penkerių ateinančių metų prognozuojami grynieji pinigų srautai yra teigiami, t.y. Fondo įplaukos didesnės už Fondo išlaidas išmokoms, Garantinio portfelio investicijos parenkamos, atsižvelgiant į 10-20 metų grynųjų pinigų srautų prognozes.
4. Portfelio vidutinė finansinė trukmė, atsižvelgiant į prognozuojamus Fondo grynuosius pinigų srautus, negali būti ilgesnė kaip 15 metų.
5. Portfelio investicijos atliekamos tik eurais, nebent investicijų kita valiuta valiutos kurso riziką galima efektyviai apdrausti (pavyzdžiui, draudimo kaštai neviršija investicijos pajamingumo) ir ji yra apdrausta ne mažiau kaip 90 proc. investicijos vertės. Paaiškinimas: dėl investicijos vertės svyravimo nėra tikslinga reikalauti 100 proc. valiutos kurso rizikos apdraudimo kiekvienu momentu.
6. Finansinės išvestinės priemonės gali būti naudojamos tik valiutų, palūkanų normos ir įsipareigojimų nevykdymo rizikai apdrausti.
7. Išskiriama tokia Garantinio portfelio lygmenyje valdoma rizika: emitento, rinkos (palūkanų normos, valiutų kurso), likvidumo ir šalies (politinė).
8. Emitento rizika – tai rizika patirti nuostolių dėl emitento nesugebėjimo įvykdyti prisiimtus skolinius įsipareigojimus. Ši rizika valdoma, nustatant limitus kiekvieno emitento ar jų grupės ilgalaikio skolinimosi kredito reitingams ir investicijų sumai į vieną emitentą, kaip nustatyta lentelėje žemiau. Rizika mažinama, investuojant tik į investicinį kredito reitingą turinčių emitentų fiksuoto pajamingumo finansines priemones arba jei toks reitingas yra suteiktas konkrečiai finansinei priemonei.
9. Palūkanų normos rizika – tai rizika patirti nuostolių dėl palūkanų normos pokyčio ir jo dydžio, išankstinio skolinių įsipareigojimų padengimo (išpirkimo), palūkanų kreivės pokyčio ir pan. Kadangi Garantinio portfelio investicijos laikomos iki išpirkimo ir apskaitomos amortizuota verte, palūkanų normos rizika daugiausiai pasireiškia reinvestavimo metu, kai gavus atkarpos išmokėjimą ar išpirkus finansinę priemonę, pinigai būtų reinvestuojami su mažesniu pajamingumu, neatitinkančiu portfelio tikslų. Rizikos mažinimui yra naudojama Fondo įsipareigojimus atitinkančio dydžio portfelio finansinė trukmė, kurios dydis nustatomas modeliuojant Fondo piniginius srautus ir juos vertinant ekspertiniu metodu.
10. Valiutos kurso rizika – tai rizika patirti nuostolių dėl investicijos vertės sumažėjimo dėl valiutų kurso pasikeitimo euro atžvilgiu. Siekiant sumažinti valiutos kurso riziką, prioritetas teikiamas investicijoms eurais. Investuojant kitomis valiutomis, valiutos kurso rizika šiame portfelyje turi būti apdrausta.
11. Likvidumo rizika Garantiniam portfeliui turi mažą įtaką, nes visos investicijos laikomos iki išpirkimo. Atsižvelgus į tai, kad artimiausius 20 metų prognozuojami teigiami Fondo pinigų srautai (bus pervedama daugiau vienkartinių įmokų negu bus poreikis pensijų anuitetų išmokoms), poreikio papildomoms likvidumo rizikos valdymo priemonėms portfelio lygmenyje nėra.
12. Šalies (politinė) rizika Garantiniam portfeliui yra viena iš svarbiausių, nes investuojama ilgam laikotarpiui, ir investicijos laikomos iki išpirkimo. Todėl investavimui pasirenkamos tik šalys, priklausančios EBPO, arba jose registruoti kiti emitentai.
13. Reikalavimai emitentams ir limitai:
	Eil. Nr.
	Emitentai, emitentų grupės
	Žemiausias ilgalaikio skolinimosi kredito reitingas
	Terminas iki išpirkimo, metais
	Vieno emitento dalis portfelyje negali būti daugiau, kaip nurodyta procentinė dalis arba suma eurais priklausomai, nuo to, kuri didesnė

	1.
	Lietuvos Respublikos vyriausybė, Lietuvos bankas, Europos centrinis bankas
	netaikoma
	30
	100
	netaikoma

	2.
	Europos Sąjungos vyriausybės, Šveicarijos, Europos ekonominės erdvės vyriausybės ir centriniai bankai
	Baa3/ BBB-/ BBB-
	30
	30
	1

	3.
	Ne Europos Sąjungos valstybės narės ir ne Europos ekonominės erdvės vyriausybės ir centriniai bankai
	A3/ A-/ A-
	30
	30
	1

	4.
	Tarptautinės organizacijos, kurioms priklauso bent viena Europos Sąjungos valstybė narė
	A3/ A-/ A-
	30
	30
	1

	5.
	Europos Sąjungos, Šveicarijos arba Europos ekonominės erdvės šalių komerciniai bankai
	Baa3/ BBB-/ BBB-
	15
	20
	0,25

	6.
	Europos Sąjungos, Šveicarijos arba Europos ekonominės erdvės šalių bendrovės, kurias valdo valstybė (valstybei nuosavybės teise priklauso daugiau kaip 50 proc. akcijų) arba valstybė suteikia garantiją jų išleidžiamoms finansinėms priemonėms
	Baa3/ BBB-/ BBB-
	15
	20
	0,25


Paaiškinimas: pateikiamas šalies ilgalaikio skolinimosi kredito reitingas atitinkamai pagal Moody‘s, S&P ar Fitch. Jei skirtingų kredito reitingo agentūrų suteikti kredito reitingai skiriasi, vadovaujamasi žemiausiu. Jei šalia kredito reitingo skelbiamas požiūris į ilgalaikę perspektyvą yra neigiamas, kredito reitingas rizikų valdymo tikslais mažinamas vienu laipteliu.
14. Bendra investicijų į (2), (3) arba (4) grupės emitentus suma gali sudaryti iki 100 proc. portfelio investicijų vertės. Bendra investicijų į (5) arba (6) grupių emitentus suma gali sudaryti iki 50 proc., bet kartu ne daugiau kaip 70 proc. portfelio investicijų vertės, arba neviršyti 0,5 milijono eurų, priklausomai nuo to, kuris dydis didesnis.

___________________________________

Pensijų anuitetų fondo investavimo politikos ir strategijos 
2 priedas

Augimo portfelio investavimo strategija

1. Investavimo strategija formuojama, atsižvelgiant į tai, kad Augimo portfelis skirtas tikslinei grąžai uždirbti, o vidutinė senatvės pensijos amžiaus sulaukusio ir pensijų anuitetą pradedančio gauti asmens likusio gyvenimo trukmė yra apie 20 metų, t.y. investavimo horizontas pensijų anuiteto įsigijimo metu yra ilgas.
2. Pereinamuoju laikotarpiu portfelį sudaro tik investicijos į ETF, atkartojančius plačiai diversifikuotus akcijų indeksus, tokius kaip MSCI World, MSCI All Cap World arba juos sudarančių regionų, šalių, sektorių akcijų indeksus, kitus panašios diversifikacijos akcijų indeksus.
3. Investicijos apskaitomos rinkos verte, kuri nustatoma pagal biržos, kurioje prekiaujama atitinkamo ETF vienetais, oficialią dienos prekybos uždarymo kainą.
4. Portfelio investicijos atliekamos tiek eurais, tiek kitomis valiutomis. Investicijos kita valiuta gali būti draudžiamos valiutų kurso rizikai sumažinti. Investicijos ne euro zonos šalių valiutomis, jei jų ilgalaikio skolinimosi kredito reitingas yra ne mažesnis negu A3/A-/A-, kai valiutos kurso rizika nėra apdrausta, gali sudaryti iki 70 proc. portfelio vertės, o jei reitingas yra ne mažesnis kaip Baa3/BBB-/BBB- - atitinkamai iki 40 proc. portfelio vertės. 
5. Išvestinės finansinės priemonės gali būti naudojamos tik valiutų kurso ir akcijų kainos svyravimo rizikai mažinti.
6. Išskiriama tokia Augimo portfelio lygmenyje valdoma rizika: rinkos (valiutų kurso ir akcijų kainos pokyčio) ir šalies (politinė).
7. Valiutos kurso rizika – tai rizika patirti nuostolių dėl investicijos vertės sumažėjimo dėl valiutų kurso pasikeitimo euro atžvilgiu. Siekiant didesnės investicinės grąžos, valiutų kurso rizika gali būti nedraudžiama.
8. Akcijų kainos rizika valdoma, investuojant į plačiai diversifikuotus akcijų indeksus atkartojančius ETF.
9. Šalies (politinė) rizika mažinama, pasirenkant plačiai diversifikuotas investicijas, t.y investuojama tik į akcijų indeksus atkartojančių ETF, kurie yra registruoti EBPO narėse - šalyse, vienetus.
10. Pereinamuoju laikotarpiu apribojimai investicijoms į vieną ETF netaikomi, tačiau, esant galimybei ir efektyviai valdant investavimo kaštus, siektina investuoti ne daugiau kaip 20 proc. į vieną ETF ir ne daugiau kaip 60 proc. į vienos bendrovės valdomus ETF bendrai. Fondo investicijos negali viršyti 10 proc. atitinkamo ETF turto.
11. Lyginamasis indeksas – išsivysčiusių šalių bendrovių akcijų indeksas MSCI World index (daugiau informacijos apie indeksą: https://www.msci.com/developed-markets ), perskaičiuotas eurais.
12. Strateginis portfelio turto paskirstymas pagal regionus apytiksliai atitinka lyginamojo indekso sudedamųjų dalių pasiskirstymą pagal regionus: 
12.1. Šiaurės Amerika 70 proc.;
12.2. Europa 20 proc.;
12.3. Azija ir Ramiojo vandenyno regionas 10 proc.
13. Paskirstymas pagal sektorius atitinka lyginamojo indekso sudedamųjų dalių paskirstymą pagal sektorius. 
14. Atsižvelgiant į situaciją finansų rinkose ir prognozes, atskirų regionų (Šiaurės Amerika, Europa, Azija ir Ramiojo vandenyno regionas) dalis gali būti padidinta arba sumažinta ne daugiau kaip 10 procentinių punktų. Analogiškai, leidžiamas taktinis nukrypimas nuo lyginamojo indekso pagal sektorius negali viršyti 5 procentinių punktų. Taip pat leidžiama iki 10 procentų Augimo portfelio investicijų nukreipti į besivystančių rinkų akcijų indeksų ETF. 
15. Esant Fondo likvidumo poreikiui, Augimo portfelio investicijos gali būti įkeičiamos arba skolinamos, vadovaujantis Pensijų kaupimo įstatymo nuostatomis.

___________________________________

Pensijų anuitetų fondo investavimo politikos ir strategijos 
3 priedas

Finansinės priemonės aprašymo formos užpildymo pavyzdys

Lietuvos Respublikos euroobligacijos su 0,75% atkarpa, išperkamos 2030 m. gegužės 6 d.:
	Turto klasė
	Euro zonos vyriausybių obligacijos

	Finansinės priemonės rūšis
	skolos vertybiniai popieriai

	Emitento pavadinimas
	Lietuvos Respublika

	Finansinės priemonės pavadinimas
	Lithuania 0,75% 06/05/2030, euroobligacijos

	Emitento kredito reitingas (informacija atnaujinama ne rečiau kaip kartą per metus)
	Investavimo metu:
A3/A+/A, teigiama/ stabili/ stabili
Atnaujinta 2020/07/31:
A3/A+/A, teigiama/ stabili/ stabili

	Pagrindinė suma (bendra nominali emisijos vertė)
	1 250 000 000 eurų

	Apmokėjimo diena (pirminio platinimo metu)
	2020 m. gegužės 6 d.

	Išpirkimo diena
	2030 m. gegužės 6 d.

	Pirmos atkarpos data
	2021 m. gegužės 6 d.

	Atkarpos dydis
	0,75%, fiksuotos, metinės

	Palūkanų skaičiavimo pagrindas
	Faktinis/ faktinis (ICMA)

	Išpirkimo suma
	100% pagrindinės sumos

	ISIN kodas
	XS2168038847

	Forma
	Vardinės obligacijos (nauja saugojimo struktūra (NSS))

	Statusas
	Viršesniosios neužtikrintos nesubordinuotos

	Listingavimas
	Liuksemburgo vertybinių popierių birža

	Atsiskaitymas
	Euroclear/ Clearstream, Liuksemburgas

	Taikoma teisė
	Anglijos

	Minimali denominacija + žingsnis
	1 000 eurų + 1 000 eurų

	Dokumentacija
	2020m. balandžio24d. Vidutinės trukmės vertybinių europopierių programa, S Reglamentas (1 kategorija)

	Emitento mokėjimo agentas
	Citibank, N.A., Londono filialas


Paaiškinimas: pildant Aprašymo formą, pateikiama tiek informacijos, kiek jos gali reikėti apskaitos, rizikos valdymo ir investavimo tikslais.

Pensijų anuitetų fondo investavimo politikos ir strategijos 
4 priedas
(Savaitinės sandorių ataskaitos formos pavyzdys)
Savaitinė sandorių ataskaita
(data)
Garantinis portfelis
	Sandorio data
	Atsiskaitymo data
	Finansinės priemonės pavadinimas
	ISIN kodas
	Nominali sandorio vertė
	Valiuta
	Sandorio kaina, procentais
	Sukauptos palūkanos
	Bendra sandorio vertė
	Sandorio pajamingumas, proc.

	
	
	
	
	
	
	
	
	
	

	
	
	
	
	
	
	
	
	
	


Paaiškinimas: pagal portfelio pobūdį visi sandoriai yra pirkimo.

Sandorių sudarymo mokesčiai
	Finansinės priemonės pavadinimas
	Tarpininkavimo mokestis, eurais
	Atsiskaitymo mokestis, eurais

	
	
	

	
	
	



Augimo portfelis
	Sandorio data
	Atsiskaity-mo data
	Sandorio tipas (pirkimas, pardavimas)
	Finansinės priemonės pavadinimas
	Finansinės priemonės rūšis
	ISIN kodas
	Vieneto kaina
	Valiuta
	Vienetų skaičius
	Bendra sandorio suma
	Sandorio šalis

	
	
	
	
	
	
	
	
	
	
	

	
	
	
	
	
	
	
	
	
	
	



Sandorių sudarymo mokesčiai
	Finansinės priemonės pavadinimas
	Tarpininkavimo mokestis, eurais
	Atsiskaitymo mokestis, eurais

	
	
	

	
	
	



Pensijų anuitetų fondo investavimo politikos ir strategijos 
5 priedas

(Savaitinės limitų vykdymo ataskaitos formos pavyzdys)
Savaitinė limitų vykdymo ataskaita
(data)

Fondas
(nurodoma kiekviena šalis, į kurią investuota ne mažiau kaip 5 proc. Fondo turto)
	Eil. Nr.
	Šalys
	Žemiausias šalies ilgalaikio skolinimosi kredito reitingas
	Investicijų vienoje šalyje negali būti daugia, kaip nurodyta procentinė dalis arba suma eurais priklausomai, nuo to, kuri didesnė

	
	
	Limitas
	Faktas
	Limitas
	Faktas

	
	
	
	
	proc
	mln. Eur
	proc
	mln. Eur

	1.
	Lietuvos Respublika
	Netaiko-ma
	
	50
	2
	
	

	2.
	Kitos šalys
	Aa3/ AA-/ AA-
	
	50
	2
	
	

	3.
	Kitos šalys
	A3/ A-/ A-
	
	30
	1
	
	

	4.
	Kitos šalys 
	Baa3/ BBB-/ BBB
	
	20
	0,75
	
	

	5.
	Kitos šalys
	Žemes-nis reitingas arba nėra reitingo
	
	5
	0,25
	
	


Paaiškinimas: pateikiamas šalies ilgalaikio skolinimosi kredito reitingas atitinkamai pagal Moody‘s, S&P ar Fitch. Jei skirtingų kredito reitingo agentūrų suteikti kredito reitingai skiriasi, vadovaujamasi žemiausiu. Jei šalia kredito reitingo skelbiamas požiūris į ilgalaikę perspektyvą yra neigiamas, kredito reitingas rizikų valdymo tikslais mažinamas vienu laipteliu.

Likvidumo portfelis
	Bendrieji rodikliai
	Limitas
	Faktas
	Komentarai

	Portfelio dydis, eurais
	Iki 6 mėn. išmokų suma
	
	



Garantinis portfelis
	Bendrieji rodikliai
	Limitas/ Faktas
	Komentarai

	Portfelio dydis, eurais
	
	

	Portfelio finansinė trukmė
	
	



	Emitentų grupė
	Kredito reitingas
	Terminas, metais
	Dalis portfelyje

	Vieno emitento limitai
	Limitas
	Žemiausias vienos pozicijos kredito reitingas
	Limitas

	Maksimalus vienos pozicijos terminas
	Limitas
	Faktas

	Lietuvos Respublikos vyriau-sybė, Lietuvos bankas, Euro-pos centrinis bankas
	netaikoma
	
	30
	
	100
	

	Europos Sąjungos vyriau-sybės, Šveicarijos, Europos ekonominės erdvės vyriau-sybės ir centriniai bankai
	Baa3/ BBB-/ BBB-
	
	30
	
	30
	

	ne Europos Sąjungos valstybės narės ir ne Europos ekonominės erdvės vyriau-sybės ir centriniai bankai
	A3/ A-/ A-
	
	30
	
	30
	

	Tarptautinės organizacijos, ku-rioms priklauso bent viena Europos Sąjungos valstybė narė
	A3/ A-/ A-
	
	30
	
	30
	

	Europos Sąjungos arba Euro-pos ekonominės erdvės šalių komerciniai bankai
	Baa3/ BBB-/ BBB-
	
	20
	
	20
	

	Europos Sąjungos arba Europos ekonominės erdvės šalių bendrovės, kurias valdo valstybė arba valstybė suteikia garantiją jų išleidžiamoms finansi-nėms priemonėms
	Baa3/ BBB-/ BBB-
	
	15
	
	20
	



	Emitentų grupės limitai
	Limitas
	Faktas

	I lygio grupės:
	
	

	Europos Sąjungos vyriausybės, Šveicarijos, Europos ekonominės erdvės vyriausybės ir centriniai bankai
	100 proc.
	

	ne Europos Sąjungos valstybės narės ir ne Europos ekonominės erdvės vyriausybės ir centriniai bankai
	100 proc.
	

	Tarptautinės organizacijos, kurioms priklauso bent viena Europos Sąjungos valstybė narė
	100 proc.
	

	II lygio grupės:
	
	

	Europos Sąjungos arba Europos ekonominės erdvės šalių komerciniai bankai
	50 proc.
	

	Europos Sąjungos arba Europos ekonominės erdvės šalių bendrovės, kurias valdo valstybė arba valstybė suteikia garantiją jų išleidžiamoms finansinėms priemonėms
	50 proc.
	

	II lygio grupės kartu
	70 proc.
	



Informacija apie išvestines finansines priemones, jei jomis naudotasi. Kita rizikų valdymui reikšminga informacija.

Augimo portfelis
	Bendrieji rodikliai
	Faktas
	Komentarai

	Portfelio dydis, eurais
	
	



Diversifikacijos limitai pagal regionus
	Regionas
	Limitas
	Leidžiamas nukrypimas
	Faktas
	Komentarai

	Išsivysčiusios rinkos

	Šiaurės Amerika
	60%
	+/-10%
	
	

	Europa
	30%
	+/-10%
	
	

	Azija ir Ramiojo vandenyno regionas
	10%
	+/-10%
	
	

	Besivystančios rinkos

	(Nurodoma, jei investuota. Detalizuoja-ma, jei investuota į konkretų regioną)
	0%
	+10%
	
	




Diversifikacijos limitai pagal sektorius
	Sektoriaus pavadinimas
	Limitas
	Leidžiamas nukrypimas
	Faktas
	Komentarai

	(nurodoma, jei investuota į konkretų sektorių)
	Pagal lyginamąjį indeksą
	+/-5%
	
	



Informacija apie išvestines finansines priemones, jei jomis naudotasi. Kita rizikų valdymui reikšminga informacija.


Pensijų anuitetų fondo investavimo politikos ir strategijos 
6 priedas

(Augimo portfelio finansinių priemonių vertės ataskaitos formos pavyzdys)
Augimo portfelio finansinių priemonių vertės ataskaita
(data)

	Finansinės priemonės pavadinimas
	ISIN kodas
	Vienetų skaičius
	Rinkos kaina
	Valiuta
	Bendra rinkos vertė
	Rinkos kainos šaltinis

	
	
	
	
	
	
	

	
	
	
	
	
	
	






Pensijų anuitetų fondo investavimo politikos ir strategijos 
7 priedas

(Pensijų anuitetų fondo iInvesticijų valdymo ataskaitos pagal portfelius formos pavyzdys)
Pensijų anuitetų fondo investicijų valdymo ataskaita pagal portfelius
(data)

Ataskaitoje pateikiama informacija pagal kiekvieną portfelį atskirai: portfelio sudėtis; turto pasiskirstymas pagal turto klases ir geografiškai; portfelio ir lyginamojo indekso (jei jis nustatytas) investcinė grąža (mėnesio, ketvirčio, nuo metų pradžios, vienerių metų, nuo veiklos pradžios); esminiai įvykiai, turėję įtakos portfelio rezultatams

Garantinis portfelis
Portfelio sudėtis:
	Finansinės priemonės pavadinimas
	Bendra vertė, eurais
	Dalis portfelyje, %

	
	
	

	
	
	



Pasiskirstymas pagal emitentų grupes (grafiškai):
	Lietuvos Respublikos vyriausybė, Lietuvos bankas, Europos centrinis bankas

	Europos Sąjungos vyriausybės, Šveicarijos, Europos ekonominės erdvės
vyriausybės ir centriniai bankai

	ne Europos Sąjungos valstybės narės ir ne Europos ekonominės erdvės vyriausybės ir centriniai bankai

	Tarptautinės organizacijos, kurioms priklauso bent viena Europos Sąjungos valstybė narė

	Lietuvos Respublikos, Europos Sąjungos arba Europos ekonominės erdvės šalių komerciniai bankai

	Lietuvos Respublikos, Europos Sąjungos arba Europos ekonominės erdvės šalių bendrovės, kurias valdo valstybė arba valstybė suteikia garantiją jų išleidžiamoms finansinėms priemonėms



Pasiskirstymas pagal regionus (grafiškai):
	Euro zona

	Kitos Europos Sąjungos šalys

	Kitos Europos ekonominės erdvės šalys

	Kitos šalys

	Tarptautinės organizacijos



Pasiskirstymas pagal kredito reitingus (grafiškai):
	Aaa/AAAAAA

	Aa/AA/AA

	A/A/A

	Baa/BBB/BBB

	Ba/BB/BB

	Kita



Pasiskirstymas pagal terminus (grafiškai):
	Virš 20 metų

	10-20 metų

	5-10 metų

	Iki 5 metų



Pasiskirstymas pagal valiutas (grafiškai):
	EUR

	USD

	Kitos valiutos


Paaiškinimas: Informacija apie kitas valiutas pateikiama atskirai, jei konkrečia valiuta investuota daugiau kaip 5 proc. portfelio.

Investicinė grąža per periodą (vidutinėmis metinėmis palūkanomis):
	
	1 mėn.
	3 mėn.
	Nuo metų pradžios
	1 metų
	3 metų
	Nuo veiklos pradžios

	Portfelis
	
	
	
	
	
	



Investicinė grąža per kalendorinius metus (vidutinėmis metinėmis palūkanomis):
	
	2020 m.
	2021 m.
	...
	...
	...
	...

	Portfelis
	
	
	
	
	
	



Esminiai įvykiai, turėję įtakos portfelio rezultatams per ataskaitinį laikotarpį:
(Pavyzdžiui, euro zonos bazinės palūkanų normos pasikeitimas, Fondo likvidumo pasikeitimas, išvestinių finansinių priemonių naudojimas ir pan.)

Augimo portfelis
Portfelio sudėtis:
	Finansinės priemonės pavadinimas
	Bendra vertė, eurais
	Dalis portfelyje, %

	
	
	

	
	
	



Pasiskirstymas pagal regionus (grafiškai):
	Išsivysčiusios rinkos

	Šiaurės Amerika

	Europa

	Azija ir Ramiojo vandenyno regionas

	Besivystančios rinkos

	(nedetalizuojant)



Pasiskirstymas pagal valiutas (grafiškai):
	EUR

	USD

	Kitos valiutos


Paaiškinimas: Informacija apie kitas valiutas pateikiama atskirai, jei konkrečia valiuta investuota daugiau kaip 5 proc. portfelio.
(Jei priimtas sprendimas padidinti investicijas į tam tikrus sektorius, pateikiama papildomų investicijų vertė pagal kiekvieną sektorių, kuriam skirta daugiau investicijų)

Investicinė grąža per periodą (vidutinėmis metinėmis palūkanomis):
	
	1 mėn.
	3 mėn.
	Nuo metų pradžios
	1 metų
	3 metų
	Nuo veiklos pradžios

	Portfelis
	
	
	
	
	
	

	Lyginamasis indeksas
	
	
	
	
	
	



Investicinė grąža per kalendorinius metus (vidutinėmis metinėmis palūkanomis):
	
	2020 m.
	2021 m.
	...
	...
	...
	...

	Portfelis
	
	
	
	
	
	

	Lyginamasis indeksas
	
	
	
	
	
	



Esminiai įvykiai, turėję įtakos portfelio rezultatams per ataskaitinį laikotarpį:
(Pavyzdžiui, centrinių bankų veiksmai, ekonominės situacijos pasikeitimas tam tikrame regione, globalūs įvykiai, išvestinių finansinių priemonių naudojimas ir pan.)



